เป็ต่อมทอมซินอักเสบค่ะ มีอาการปวดและคันหูร่วมด้วยค่ะ เวลานอน มีอาการกรนเสียงดังมากค่ะ เป็นมาปีนี้ปีที่ 3 ค่ะ เริ่มรบกวนการใช้ชีวิตเเต่ล่ะวันค่ะ เป็นบ่อยค่ะ เดี๋ยวนี้เริ่มทานยาเเล้วไม่หาย อยากทราบควรจะผ่าตัดไหมค่ะ หรือว่าต้องรอก่อนค่ะ
สวัสดีค่ะ ต่อมทอนซิลอักเสบคือการติดเชื้อแบคทีเรียที่บริเวณต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูง สามารถเป็นซ้ำๆเป็นๆหายๆได้ข้อบ่งชี้ในการผ่าตัดต่อมทอนซิลออก คือ ต่อมทอนซิลอักเสบบ่อย โดยมีอาการเจ็บคอใน 1 ปีบ่อยมากกว่า 6 ครั้งหรือเป็น 5 ครั้งต่อปี 2 ปีติดกัน หรือเป็น 3 ครั้งต่อปี 3 ปีติดกัน ต่อมทอนซิลโตมาก จนทำให้มีการอุดกั้นทางเดินหายใจโดยเฉพาะเวลานอน ซึ่งทำให้กรนเสียงดัง มีหยุดหายใจเป็นพักๆ เวลานอน ต่อมที่โตมากอาจทำให้กลืนลำบาก หรือต่อมทอนซิลโตข้างเดียว เนื่องจากอาจเป็นก้อนเนื้องอกหรือมะเร็ง แนะนำปรึกษาแพทย์ด้านหู คอ จมูกอีกครั้งว่ามีข้อบ่งชี้ในการผ่าตัดหรือไม่